Oficiālais Vēstnesis L 037 , 10/02/2004 Lpp. 0034 - 0035



Komisijas Lēmums (2004. gada 9. februāris), ar ko principā atzīst tās dokumentācijas pabeigtību, kas iesniegta rūpīgai izskatīšanai, ņemot vērā FEN 560 un penoksulāma iekļaušanu Padomes Direktīvas 91/414/EEK I pielikumā (izziņots ar dokumenta numuru C(2004) 274) (Dokuments attiecas uz EEZ) (2004/131/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], un jo īpaši tās 6. panta 3. punktu, tā kā: (1) Direktīvā 91/414/EEK ir paredzēts pilnveidot to Kopienas aktīvo vielu sarakstu, kuras atļauts iekļaut augu aizsardzības līdzekļu sastāvā. (2) Dokumentāciju par aktīvo vielu FEN 560 2003. gada 24. jūnijā Francijas iestādēm ir iesniedzis Société occitane de fabrications et de technologies ar pieteikumu panākt tās iekļaušanu Direktīvas 91/414/EEK I pielikumā. Par penoksulāmu 2002. gada 29. novembrī Itālijas iestādēm dokumentāciju ir iesniedzis Dow AgroSciences ar pieteikumu panākt tās iekļaušanu Direktīvas 91/414/EEK I pielikumā. (3) Francijas un Itālijas iestādes ir norādījušas Komisijai, ka, provizoriski pārbaudot, dokumentācija par minētajām aktīvajām vielām, šķiet, atbilst Direktīvas 91/414/EEK II pielikuma prasībām attiecībā uz datiem un informāciju. Iesniegtā dokumentācija atbilst arī Direktīvas 91/414/EEK III pielikuma datu un informācijas prasībām par vienu augu aizsardzības līdzekli, kurā ir atbilstošā aktīvā viela. Saskaņā ar Direktīvas 91/414/EEK 6. panta 2. punktu attiecīgie iesniedzēji pēc tam dokumentāciju nosūtīja Komisijai un citām dalībvalstīm un par to informēja Pastāvīgo pārtikas aprites un dzīvnieku veselības komiteju. (4) Ar šo lēmumu Kopienas līmenī oficiāli jāapstiprina, ka dokumentācija principā atbilst II pielikuma datu un informācijas prasībām un attiecībā uz vismaz vienu augu aizsardzības līdzekli, kas satur aktīvo vielu, Direktīvas 91/414/EEK III pielikuma prasībām. (5) Šis lēmums neierobežo Komisijas tiesības pieprasīt iesniedzējam iesniegt papildu datus vai informāciju dalībvalstij, kas norīkota par ziņotāju, lai tā varētu precizēt atsevišķus dokumentācijas punktus. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Dokumentācija par šī lēmuma pielikumā norādītajām aktīvajām vielām, kura iesniegta Komisijai un dalībvalstīm, lai panāktu to iekļaušanu Direktīvas 91/414/EEK I pielikumā, principā atbilst Direktīvas 91/414/EEK II pielikuma prasībām attiecībā uz datiem un informāciju. Dokumentācija atbilst arī Direktīvas 91/414/EEK III pielikuma prasībām par datiem un informāciju attiecībā uz vienu augu aizsardzības līdzekli, kurš satur aktīvo vielu, ņemot vērā piedāvātos izmantošanas veidus. 2. pants Ziņotājas dalībvalstis sīki izskata attiecīgās dokumentācijas un ziņo Komisijai par izskatīšanas rezultātiem kopā ar ieteikumiem par attiecīgās aktīvās vielas iekļaušanu vai neiekļaušanu Direktīvas 91/414/EEK I pielikumā un ar to saistītajiem nosacījumiem iespējami drīz un ne vēlāk par 2005. gada 10. februāri. 3. pants Šis lēmums ir adresēts dalībvalstīm. Briselē, 2004. gada 9. februārī Komisijas vārdā — Komisijas loceklis David Byrne [1] OV L 230, 19.8.1991., 1. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.). -------------------------------------------------- PIELIKUMS Aktīvās vielas, uz kurām attiecas šis lēmums Nr. | Plaši pazīstamais nosaukums, CIPAC identifikācijas numurs | Pieteikuma iesniedzējs | Piemērošanas datums | Ziņotāja dalībvalsts | 1. | FEN 560 CIPAC Nr. vēl nav pieejams | Société occitane de fabrications et de technologies | 24.6.2003. | FR | 2. | Penoksulāms CIPAC Nr. vēl nav pieejams | Dow AgroSciences | 29.11.2002. | IT | --------------------------------------------------